CELEX: 52007PC0437
Language: da
Date: 2007-10-17
Title: Forslag til Rådets afgørelse om Fællesskabets holdning til en afgørelse truffet af Stabiliserings- og Associeringsrådet EF–Den Tidligere Jugoslaviske Republik Makedonien om ændring af protokol 2 (om stålprodukter) til stabiliserings- og associeringsaftalen

Vigtig juridisk meddelelse

|

52007PC0437

Forslag til Rådets afgørelse om Fællesskabets holdning til en afgørelse truffet af Stabiliserings- og Associeringsrådet EF–Den Tidligere Jugoslaviske Republik Makedonien om ændring af protokol 2 (om stålprodukter) til stabiliserings- og associeringsaftalen  /* KOM/2007/0437 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 17.10.2007KOM(2007) 437 endeligForslag tilRÅDETS AFGØRELSEom Fællesskabets holdning til en afgørelse truffet af Stabiliserings- og Associeringsrådet EF–Den Tidligere Jugoslaviske Republik Makedonien om ændring af protokol 2 (om stålprodukter) til stabiliserings- og associeringsaftalen(forelagt af Kommissionen)BEGRUNDELSEStabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side trådte i kraft den 1. april 2004.Stabiliserings- og Associeringsrådet, som blev oprettet ved artikel 108 i nævnte aftale, overvåger gennemførelsen af aftalen og undersøger alle vigtige spørgsmål, som måtte opstå i forbindelse med aftalen, samt alle andre bilaterale eller internationale spørgsmål af fælles interesse.I henhold til artikel 7, stk. 1 og 2, i protokol 2 om stålprodukter til aftalen har begge parter indført en ordning for hurtig udveksling af oplysninger om handel med stålprodukter i form af en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien. På baggrund af de fremskridt, der er sket i omstruktureringen af stålindustrien i Den Tidligere Jugoslaviske Republik Makedonien, er det hensigtsmæssigt at afskaffe ordningen med dobbeltkontrol. I henhold til protokollens artikel 7, stk. 3, kan ordningen med dobbeltkontrol afskaffes ved en afgørelse truffet af Stabiliserings- og Associeringsrådet.Udkastet til Stabiliserings- og Associeringsrådets afgørelse om afskaffelse af den pågældende ordning er blevet godkendt under tekniske konsultationer og bekræftet ved brevveksling med Den Tidligere Jugoslaviske Republik Makedonien hhv. den 27. juli 2007 og den 23. august 2007.I henhold til artikel 2, stk. 1, i Rådets og Kommissionens afgørelse 2004/239/EF, Euratom af 23. februar 2004 om indgåelse af aftalen skal den holdning, som Fællesskabet skal indtage i Stabiliserings- og Associeringsrådet, fastlægges af Rådet på forslag af Kommissionen.Rådet anmodes derfor om at godkende vedlagte forslag til Fællesskabets holdning.Forslag tilRÅDETS AFGØRELSEom Fællesskabets holdning til en afgørelse truffet af Stabiliserings- og Associeringsrådet EF–Den Tidligere Jugoslaviske Republik Makedonien om ændring af protokol 2 (om stålprodukter) til stabiliserings- og associeringsaftalenRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til Rådets og Kommissionens afgørelse 2004/239/EF, Euratom af 23. februar 2004 om indgåelse af stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side[1], særlig artikel 2, stk. 1,under henvisning til forslag fra Kommissionen[2], ogud fra følgende betragtninger:(1) Artikel 7 i protokol 2 til stabiliserings- og associeringsaftalen fastlægger en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien.(2) I bilag I til protokol 2 til stabiliserings- og associeringsaftalen fastlægges metoden i forbindelse med ordningen med dobbeltkontrol.(3) Artikel 7, stk. 3, i protokol 2 til stabiliserings- og associeringsaftalen fastsætter, at Stabiliserings- og Associeringsrådet kan træffe afgørelse om at ændre bilag I til protokol 2 eller at afskaffe ordningen med dobbeltkontrol —TRUFFET FØLGENDE AFGØRELSE:Eneste artikelDen holdning, som Fællesskabet skal indtage i Stabiliserings- og Associeringsrådet, som er oprettet ved artikel 108 i stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, for så vidt angår artikel 7 i protokol 2 til nævnte aftale og bilag I til denne protokol, baseres på det udkast til Stabiliserings- og Associeringsrådets afgørelse, der er knyttet som bilag til nærværende afgørelse.Udfærdiget i Bruxelles, den [...].På Rådets vegneFormandBILAGUdkast tilAFGØRELSE TRUFFET AF STABILISERINGS- OG ASSOCIERINGSRÅDET EF–DEN TIDLIGERE JUGOSLAVISKE REPUBLIK MAKEDONIENom ændring af protokol 2 (om stålprodukter) tilstabiliserings- og associeringsaftalen mellem EF og Den Tidligere Jugoslaviske Republik MakedonienSTABILISERINGS- OG ASSOCIERINGSRÅDET HAR —under henvisning til stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side, ogud fra følgende betragtninger:(1) Artikel 7 i protokol 2 til stabiliserings- og associeringsaftalen fastlægger en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien.(2) Der er sket væsentlige fremskridt i forbindelse med det nødvendige omstrukturerings- og omstillingsprogram for stålindustrien i Den Tidligere Jugoslaviske Republik Makedonien(3) Der er ikke længere behov for en administrativ procedure for hurtig udveksling af oplysninger om tendenserne i handelsstrømmene for at øge gennemsigtigheden og undgå en eventuel omlægning af handelen.(4) Der er derfor ikke længere behov for en ordning med dobbeltkontrol uden kvantitative lofter for indførsel i Fællesskabet af stålprodukter med oprindelse i Den Tidligere Jugoslaviske Republik Makedonien. Protokol 2 bør derfor ændres i overensstemmelse hermed —TRUFFET FØLGENDE AFGØRELSE:Eneste artikelArtikel 7 i protokol 2 til stabiliserings- og associeringsaftalen mellem EF og Den Tidligere Jugoslaviske Republik Makedonien og bilag I til protokollen, hvori der henvises til nævnte artikel 7, udgår af stabiliserings- og associeringsaftalen.Denne afgørelse træder i kraft den [1. januar 2008].Udfærdiget i Bruxelles, den […].På Stabiliserings- og Associeringsrådets vegne |Formand |[1] EUT L 84 af 20.3.2004, s. 1.[2] EUT C […] af […], s. […].